สวัสดีคะ เริ่มกินเมอซิลอน21เม็ดเป็นแผงที่2 คะ แผงแรกกินหมด แล้วปจด.ก็มาภายใน1-7วันที่หยุดยาคะ แล้วก็เริ่มแผงที่2 หลังจากหยุด7วันคะ แผงที่2กินทุกวันจนเหลือ4เม็ดสุดท้าย แล้วปจด.มา อยากทราบว่าเราต้องกินต่อ หรือว่าต้องต้องเริ่มแผงใหม่
สวัสดีค่ะ การที่มีเลือดออกในขณะที่ยังทานยาคุมกำเนิดไม่ครบ 21 เม็ด เลือดดังกล่าวน่าจะเกิดจากผลข้างเคียงของยาคุมกำเนิดที่ทำให้มีเลือดอออกกะปริดกะปรอยได้ หากเลือดที่ออกมีปริมาณไม่มาก ไม่มีปวดท้องน้อย ไม่มีตกขาวที่ผิดปกติ ก็ให้ทานยาคุมกำเนิดจนครบ 21 เม็ด แล้วเว้นระยะ 7 วันเหมือนเดิม ก่อนที่จะเริ่มทานยาแผงใหม่ต่อไปค่ะแต่หากการทานยาในแผงที่ 3 ยังคงมีเลือดออกกะปริดกะปรอยมาอีกเรื่อยๆ ก็อาจต้องพิจารณาเปลี่ยนยี่ห้อยาคุมกำเนิดค่ะ โดยควรเปลี่ยนยี่ห้อเมื่อทานครบ 21 เม็ดแล้ว และควรเลือกยี่ห้อที่มีฮอร์โมนสูงขึ้น เนื่องจากยาคุมยี่ห้อ เมอซิลอน เป็นยาคุมกำเนิดชนิดที่มีฮอร์โมนต่ำ จึงอาจทำให้เกิดอาการเลือดออกกะปริดกะปรอยได้แต่หากเลือดที่ออกมีปริมาณมาก มีปวดท้องน้อยรุนแรง มีตกขาวที่ผิดปกติ อาจไม่ใช่ผลข้างเคียงของยาคุมกำเนิด แต่อาจเกิดจากสาเหตุอื่นๆ เช่น เกิดการตั้งครรภ์แล้วมีภาวะแท้ง ติดเชื้อในมดลูก เป็นต้น ซึ่งหากมีอาการเหล่านี้ ก็ควรหยุดทานยาคุมกำเนิด และไปพบสูติ-นรีแพทย์เพื่อตรวจค่ะ